turjo4nis/wikipedia-bn-dump-20250701 huggingface dataset:
নাহিদ রশীদ (সচিব)

নাহিদ রশীদ একজন বাংলাদেশ সিভিল সার্ভিসের কর্মকর্তা যিনি বর্তমানে মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করছেন। এর পূর্বে তিনি বাংলাদেশ কর্মচারী কল্যাণ বোর্ডের মহাপরিচালক হিসেবে দায়িত্ব পালন করেন।

প্রাথমিক জীবন 
নাহিদ রশীদ ১৯৬৫ সালে জন্মগ্রহণ করেন। তিনি ময়মনসিংহের বাংলাদেশ কৃষি বিশ্ববিদ্যালয় হতে বিএসসি ও এমএসসি সম্পন্ন করেন। পরবর্তীতে তিনি অস্ট্রেলিয়ার মোনাশ বিশ্ববিদ্যালয় হতে পিএইচডি সম্পন্ন করেন।

কর্মজীবন 
রশীদ বাংলাদেশ সিভিল সার্ভিস প্রশাসন ক্যাডারের ১০ম ব্যাচের কর্মকর্তা হিসেবে ১৯৯২ সালে স্বরাষ্ট্র মন্ত্রণালয়ে সহকারী সচিব হিসেবে যোগদান করেন। মাঠ প্রশাসনে তিনি সহকারী কমিশনার ও প্রথম শ্রেণীর ম্যাজিস্ট্রেট হিসেবে ঢাকা ও ময়মনসিংহ জেলায় দায়িত্ব পালন করেন। এছাড়াও তিনি বাংলাদেশ লোক-প্রশাসন প্রশিক্ষণ কেন্দ্র, তদানীন্তন সংস্থাপন মন্ত্রণালয়, প্রধানমন্ত্রীর কার্যালয়, মৎস্য ও প্রাণিসম্পদ মন্ত্রণালয় এবং ইউএনডিপিতে লিয়েনে কর্মরত ছিলেন। পরবর্তীতে অতিরিক্ত সচিব হিসেবে অর্থনৈতিক সম্পর্ক বিভাগে দায়িত্ব পালন করেন। সচিব পদমর্যাদায় তিনি বাংলাদেশ কর্মচারী কল্যাণ বোর্ডের মহাপরিচালক হিসেবে কর্মরত ছিলেন। ১৫ সেপ্টেম্বর ২০২২ সালে তাঁকে মৎস্য ও প্রাণিসম্পদ মন্ত্রণালয়ের সচিব হিসেবে পদায়ন করা হয়।

ব্যক্তিগত জীবন 
নাহিদ রশীদ ব্যক্তিগত জীবনে বিবাহিত। তাঁর স্বামী এ বি এম আবদুল হক চৌধুরী বস্ত্র ও পাট মন্ত্রণালয়ের সচিব হিসেবে অবসর গ্রহণ করেন। নাহিদ রশীদের ২ কন্যা সন্তান রয়েছে।

তথ্যসূত্র 

১৯৬৫-এ জন্ম
বাংলাদেশের সচিব
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
বাংলাদেশী সরকারি চাকরিজীবী
মোনাশ বিশ্ববিদ্যালয়ের প্রাক্তন শিক্ষার্থী
বাংলাদেশের নারী সচিব
মৎস্য ও প্রাণিসম্পদ মন্ত্রণালয়ের সচিব
টাইটানিয়াম(II) সালফাইড

টাইটানিয়াম(II) সালফাইড (TiS) হলো একটি অজৈব যৌগ যা  টাইটানিয়াম এবং সালফারের সমন্বয়ে গঠিত।

ইয়ামাটো ৬৯১ নামক একটি উল্কাপিণ্ডের মাধ্যমে এই যৌগ পৃথিবীতে এসেছে। এটি ওয়াসোনাইট নামক একটি নতুন খনিজে সমৃদ্ধ, যা থেকে TiS উৎপাদন করা যায়।

তথ্যসূত্র 

ইবিআই উৎস ছাড়া নিবন্ধ
টাইটানিয়াম যৌগ
সালফাইড
সন্দীপ মহেশ্বরী

সন্দীপ মহেশ্বরী (; জন্ম: ২৮ সেপ্টেম্বর ১৯৮০) হলেন একজন ভারতীয় উদ্যোক্তা, ইউটিউবার এবং প্রেরণাদায়ী বক্তা। তিনি বিশ্বের সবচেয়ে জনপ্রিয় অনুপ্রেরণাদায়ী বক্তাদের মধ্যে একজন। এছাড়াও তিনি ইমেজসবাজার (ImagesBazaar) এর প্রতিষ্ঠাতা ও প্রধান নির্বাহী কর্মকর্তা।
তার ইউটিউব চ্যানেলে তিনি নিয়মিত অনুপ্রেরণামূলক ভিডিও আপলোড করেন, যেখানে তার ২৮ মিলিয়নের অধিক সাবস্ক্রাইবার রয়েছে। তার ইউটিউব চ্যানেল বিশ্বের সবচেয়ে বড় অলাভজনক ইউটিউব চ্যানেল। তার ইউটিউব চ্যানেল থেকে তিনি কোনোপ্রকার অর্থ আয় করেন না। 
২০২১ সালে তার ইউটিউব চ্যানেলের একটি ভিডিও পৃথিবীর সবচেয়ে বেশিবার দেখা অনুপ্রেরণামূলক ভিডিও হিসেবে গিনেস বিশ্ব রেকর্ডে নাম লেখায়। 
২০০৩ সালে তিনি ১০ ঘণ্টায়  ১২২ জন মডেলের ১০,০০০ ছবি তুলে লিম্কা বুক অব রেকর্ডস-এ নাম লেখান।

প্রারম্ভিক জীবন 
সন্দীপ মহেশ্বরী ১৯৮০ সালের ২৮ সেপ্টেম্বর ভারতের নতুন দিল্লিতে জন্মগ্রহণ করেন। তার বাবার নাম রূপ কিশোর মহেশ্বরী এবং মায়ের নাম শকুন্তলা রাণী মহেশ্বরী।

কর্মজীবন 
সন্দীপ ১৯ বছর বয়সে মডেলিংয়ের জগতের প্রতি আকৃষ্ট হয়ে ম্যাশ অডিও ভিজ্যুয়াল প্রাইভেট লিমিটেড নামে একটি প্রতিষ্ঠান প্রতিষ্ঠা করেন। তারপরে তিনি ২০০২ সালে তার তিন বন্ধুর সাথে একটি প্রতিষ্ঠান প্রতিষ্ঠা করেন। ২০০৩ সালে মাত্র ১০ ঘণ্টা এবং ৪৫ মিনিটের মধ্যে ১২২ জন মডেলের ১০,০০০ এরও বেশি ছবি তোলার পর তিনি লিম্কা বুক অব রেকর্ডস-এ নাম লেখান।
তিনি  ২০০৬ সালে ২৬ বছর বয়সে ইমেজসবাজার (ImagesBazaar) প্রতিষ্ঠা করেন। ইমেজসবাজার এখন বিশ্বের ৪৫টি দেশে ভারতীয় ছবির সর্বশ্রেষ্ঠ সংগ্রহে পরিণত হয়েছে৷ 

তিনি সবসময় জীবনে অসফল মানুষদের অনুপ্রেরণা দিতেন। ২০১২ সালে তিনি নিজের ইউটিউব চ্যানেল খোলেন। তার ইউটিউব চ্যানেলে ২৮.৪ মিলিয়ন সাবস্ক্রাইবার রয়েছে, যেখানে তিনি নিয়মিত অনুপ্রেরণামূলক ভিডিও আপলোড করেন। তার ইউটিউব চ্যানেল পৃথিবীর সবচেয়ে বড় নন-প্রফিট ইউটিউব চ্যানেল। 
তিনি ভারতের ১ নম্বর এবং বিশ্বের সবচেয়ে বড় অনুপ্রেরণাদায়ী বক্তাদের মধ্যে একজন হিসেবে বিবেচিত হন।

পুরস্কার ও সম্মাননা 
২০১৩ সালে উদ্যোক্তা ইন্ডিয়া সামিট (Entrepreneur India Summit) তাকে বছরের সবচেয়ে উদ্ভাবনী ব্যবসায়ী হিসেবে মনোনীত করে। 
ইটি নাও (ET Now) ম্যাগাজিন তাকে Pioneer of Tommorow অ্যাওয়ার্ড দিয়েছে। 
ব্রিটিশ কাউন্সিল তাকে Young Creative Entrepreneur অ্যাওয়ার্ড দিয়েছে।

তথ্যসূত্র

বহিঃসংযোগ 
 সন্দীপ মহেশ্বরী'র অফিসিয়াল ওয়েবসাইট
 সন্দীপ মহেশ্বরী'র ইউটিউব চ্যানেল
 ইমেজসবাজার-এর ওয়েবসাইট

ভারতীয় ব্যবসায়ী
প্রেরণাদায়ী বক্তা
ভারতীয় প্রেরণাদায়ী বক্তা
জীবিত ব্যক্তি
১৯৮০-এ জন্ম
সুপ্রীতি ঘোষ

সুপ্রীতি ঘোষ (জন্ম: ২৮ আগস্ট, ১৯২২ - মৃত্যু: ২২ এপ্রিল, ২০০৯) তৎকালীন ব্রিটিশ ভারতের মির্জাপুর স্ট্রিটের উত্তর কলকাতায় জন্মগ্রহণকারী সঙ্গীতশিল্পী ছিলেন। ‘পানসি’ ডাকনামে পরিচিত সুপ্রীতি ঘোষ জন্মকালীন সুপ্রীতি মজুমদার নামে পরিচিত ছিলেন। বেশ সুরেলা কণ্ঠস্বরের অধিকারী ছিলেন তিনি। বেশীরভাগ বাঙালির মনে আজও বিরাজ করেন মহিষাসুরমর্দিনির ‘বাজলো তোমার আলোর বেণু’ - এই গানটির মাধ্যমে। পাশাপাশি, বহু আধুনিক গান ও রবীন্দ্রসঙ্গীতে কণ্ঠ দিয়েছেন।

শৈশবকাল 
রবীন্দ্রনাথ মজুমদার ও কমলাদেবীর কন্যা ছিলেন। তাঁর অপর বোন ভারতী’র সাথে একত্রে গান গাইতেন। খুব অল্প বয়সেই তিনি সঙ্গীত জীবনে পা রেখেছিলেন এবং শেষ বয়স অবধি নিজের সুর থেকে বঞ্চিত করেননি শ্রোতাদের। শৈশব কালেই তাঁর জ্যাঠামশাই জনপ্রিয় সঙ্গীতজ্ঞ ও আকাশবাণী কলকাতার অধিকর্তা নৃপেন্দ্রনাথ মজুমদারের বাড়ীতে হেমন্ত মুখোপাধ্যায়, পঙ্কজ কুমার মল্লিক, বীরেন্দ্রকৃষ্ণ ভদ্র, হীরেন বসু ও রাইচাঁদ বড়ালের ন্যায় কিংবদন্তীতুল্য গায়কদের সান্নিধ্য লাভসহ তাদের গান শোনার সুযোগ লাভ করেছিলেন। তারা মাঝে-মধ্যেই সুপ্রীতি ঘোষের গান শুনে মুগ্ধ হতেন। তাদের অনুপ্রেরণায় রেকর্ডিং স্টুডিওতে পদচারণার সুযোগ পান। শৈশবে মনোরঞ্জন সেনের পরিচালনায় বাসন্তী বিদ্যাবীথিতে সঙ্গীত শিক্ষা লাভ করেন। সেখানে তার সঙ্গীতের শিক্ষকদের মধ্যে ছিলেন অনাদি ঘোষ দস্তিদার, নিতাই ঘটক, জগৎ ঘটক, শৈলেশ দত্ত প্রমূখেরা।

কর্মজীবন 
শৈশব পেরিয়ে গানকে আরও বেশী আঁকড়ে ধরলেন। এরপর জনসমক্ষে গান পরিবেশনসহ চলচ্চিত্রে গান পরিবেশনের প্রস্তাব পেতে থাকেন। অনেকগুলো চলচ্চিত্রে নেপথ্যে কণ্ঠ দিয়েছেন তিনি। ১৯৩৩ সালে মাত্র ১১ বছর বয়সে বেতারে প্রথমবারের মতো রবীন্দ্রসঙ্গীত পরিবেশন করেন। এরপর ১৯৩৬ সালে সেনালো রেকর্ড কোম্পানি প্রতিষ্ঠা হবার পর সেই কোম্পানি থেকে তার প্রথম রেকর্ড প্রকাশিত হয়। রেকর্ডের এক পীঠে কাব্যসঙ্গীত ও অপরপীঠে কীর্তন ছিল।

সকল ধরনের গানেই তাঁর সবিশেষ আগ্রহ ছিল। রবীন্দ্রসঙ্গীত ছাড়াও নজরুল গীতি, অতুল প্রসাদী গান, দিজেন্দ্রগীতি, আধুনিক বাংলা গান তিনি শিখেছিলেন। চলচ্চিত্র পরিচালক বিমল রায় ‘তথাপি’ ছবিতে তাকে দিয়ে ‘ওগো সাথী মম সাথী’ গানটি গাওয়ালেন। তবে সবকিছু ছাঁপিয়ে অল ইন্ডিয়া রেডিও’র স্টুডিওতে সরাসরি সম্প্রচারিত মহিষাসুরমর্দিনিতে অংশগ্রহণের পর তার কণ্ঠস্বর ঘরে ঘরে আলোচিত হতে থাকে। দেবী দুর্গা’র অতি সুপরিচিত বন্দনা ‘বাজলো তোমার আলোর বেণু’ গানের সাথে তাঁর কণ্ঠের বেশ সমার্থক ছিল। এ গানের মাধ্যমেই বিপুলভাবে তাঁর সঙ্গীত পরিচিতি গড়ে উঠে। গানসহ স্তোত্র বাংলার স্রোতামহলে বেশ মনোযোগ আকর্ষণ করে। বর্ণাঢ্যময় কর্মজীবনে তিন শতাধিক গান গেয়েছেন।

ব্যক্তিগত জীবন 
সুপ্রীতি ঘোষ ব্যক্তিগত জীবনে বিবাহিত ছিলেন। অরবিন্দ ঘোষের সাথে বিবাহবন্ধনে আবদ্ধ হন। কলকাতাভিত্তিক গীতবিতানে কিছুসময় রবীন্দ্রসঙ্গীত শিক্ষিকার দায়িত্ব পালন করেছেন। ২২ এপ্রিল, ২০০৯ তারিখে কলকাতায় ৮৬ বছর বয়সে তার দেহাবসান ঘটে।

তথ্যসূত্র

আরও দেখুন 
 মহিষাসুরমর্দিনী (বেতার অনুষ্ঠান)

বহিঃসংযোগ 
 

১৯২২-এ জন্ম
২০০৯-এ মৃত্যু
২০শ শতাব্দীর ভারতীয় গায়িকা
কলকাতার ব্যক্তি
কলকাতার সঙ্গীতশিল্পী
পশ্চিমবঙ্গের নারী সঙ্গীতজ্ঞ
বাঙালি সঙ্গীতশিল্পী
বাঙালি হিন্দু
ভারতীয় হিন্দু
রবীন্দ্রসঙ্গীত শিল্পী
দীঘা হেলিপোর্ট

দীঘা হেলিপোর্ট ভারতের পশ্চিমবঙ্গ রাজ্যের দীঘায় অবস্থিত একটি হেলিপোর্ট। ২৩ ডিসেম্বর ২০১৫-এ মুখ্যমন্ত্রী মমতা বন্দ্যোপাধ্যায় এই নতুন স্থাপনাটির উদ্বোধন করেছিলেন। ২৬ ডিসেম্বর ২০১৫-এ এই হেলিপোর্টের বাণিজ্যিক পরিষেবা শুরু হয়েছিল।

পশ্চিমবঙ্গ সরকারের মালিকানাধীন এই হেলিপোর্টটি দেশের প্রথম হেলিপোর্ট। এর আয়তন  এবং এটি দীঘা সমুদ্র সৈকত থেকে কয়েক কিলোমিটার দূরে অবস্থিত। কেবল রবিবারে কলকাতার বেহালা থেকে দীঘায় হেলিকপ্টার উড়ান পরিচালিত হয়। হেলিকপ্টারে কলকাতা থেকে দীঘা যেতে প্রায় ৪০–৪৫ মিনিট লাগে।

গন্তব্য ও বিমানসংস্থা

তথ্যসূত্র

বহিঃসংযোগ
 

দীঘা
হেলিপোর্ট
পশ্চিমবঙ্গের পরিবহন
ছাং-ও ৮

ছাং-ও ৮ ( ছাং-ও্য পাহাও) চীনের একটি পরিকল্পিত স্বয়ংক্রিয় যন্ত্রচালিত (রোবটচালিত) অভিযান, যেটি চাঁদের দক্ষিণ মেরুদেশীয় অঞ্চলটিতে অনুসন্ধান চালাবে ও সেখানে ভবিষ্যতে একটি আন্তর্জাতিক চন্দ্র গবেষণা কেন্দ্র প্রতিষ্ঠার কারিগরি ভিত্তিমূল হিসেবে কাজ করবে। অভিযানটিকে ২০২৮ সালে উৎক্ষেপণ করার পরিকল্পনা করা হয়েছে এবং এটিতে একটি অবতরণ যান (ল্যান্ডার), একটি বিচরণ যান (রোভার) ও একটি স্বয়ংক্রিয় যন্ত্র (রোবট) থাকবে।

সামগ্রিক দৃশ্য
চীন একটি বৃহত্তর পরিকল্পনার অংশ হিসেবে ছাং-ও ৮ অভিযানটিকে উৎক্ষেপণ করবে, যে পরিকল্পনার উদ্দেশ্য ২০৩০-এর দশকে চাঁদের বুকে একটি আন্তর্জাতিক চন্দ্র গবেষণা কেন্দ্র নির্মাণ করা। ছাং-৮ তার পূর্ববর্তী ছাং-ও ৭ অভিযানের (২০২৬ সালে উৎক্ষেপণের পরিকল্পনাধীন) পদাঙ্ক অনুসরণ করে চাঁদের দক্ষিণ মেরুদেশীয় অঞ্চলে ভূ-প্রাকৃতিক অনুসন্ধান অব্যাহত রাখবে এবং একই সাথে নতুন নতুন কিছু পরীক্ষা চালাবে, যার মধ্যে যথাস্থানিক সম্পদ ব্যবহার অন্তর্ভুক্ত। এই অভিযানটি পরবর্তী দশকে (২০৩০-এর দশকে) একটি রোবট (স্বয়ংক্রিয় যন্ত্র) ও মানব পরিচালিত অপেক্ষাকৃত বৃহদাকার চন্দ্র গবেষণা কেন্দ্রের ভিত্তি হিসেবে কাজ করবে।

অভিযানটিতে চীন-বহির্ভূত অন্যান্য আন্তর্জাতিক পক্ষদের যন্ত্রপাতির জন্য ২০০ কিলোগ্রাম ওজন পর্যন্ত "অন্যের পিঠে চড়ে মূল্যবান বোঝা" ("piggyback" payload) পরিবহনের সামর্থ্য লভ্য করা হয়েছে। চীনা জাতীয় মহাকাশ প্রশাসন সংস্থাটি ২০২৩ সালের ৩১শে ডিসেম্বর তারিখকে অভিযানে মূল্যবান বোঝা সংযুক্ত করতে আগ্রহী পক্ষদের আবেদনপত্র জমা দেয়ার শেষ তারিখ হিসেবে ধার্য করেছে।

সম্ভাব্য অবতরণ ক্ষেত্র
ছাং-ও ৮ অভিযানের উপপ্রধান নকশাকার ওয়াং ছিউং ইঙ্গিত দিয়েছেন যে চাঁদের দক্ষিণ মেরুদেশীয় নিম্নলিখিত অঞ্চলগুলি অভিযানটির সম্ভাব্য অবতরণ ক্ষেত্র হতে পারে: লাইবনিৎস বিটা, আমুন্ডসেন খাদ, কাবেয়াস খাদ কিংবা শ্যাকলটোন ও দে হেরলাচে খাদকে সংযুক্তকারী শৈলশিরা।

বৈজ্ঞানিক লক্ষ্যসমূহ
২০২৩ সালের অক্টোবর মাসে চীনা জাতীয় মহাকাশ প্রশাসনের আন্তর্জাতিক সহযোগিতার সুযোগ ঘোষণার সাথে প্রকাশিত নথি অনুযায়ী ছাং-ও ৮ অভিযানটির লক্ষ্যগুলি নিম্নরূপ:

 চন্দ্রপৃষ্ঠের একাধিক ভূ-প্রাকৃতিক ক্ষেত্র শনাক্তকরণ ও গবেষণা 
 অবতরণ অঞ্চলের ভূতাত্ত্বিক চরিত্রসমূহ শনাক্তকরণ ও গবেষণা 
 পৃথিবীর বায়ুমণ্ডলের শক্তি-ভারসাম্য ও পৃথিবীর চৌম্বকমণ্ডলের চন্দ্রভিত্তিক পর্যবেক্ষণ 
 চন্দ্রপৃষ্ঠের যথাস্থানিক নমুনা বিশ্লেষণ ও যথাস্থানিক সম্পদের ব্যবহার সম্পর্কিত পরীক্ষা ও গবেষণা
 চন্দ্রপৃষ্ঠে একটি আবদ্ধ ক্ষুদ্র পার্থিব বাস্তুতন্ত্র প্রতিষ্ঠার পরীক্ষা ও গবেষণা

অভিযানের যন্ত্রপাতি
বর্তমানে নিম্নলিখিত যন্ত্রপাতিগুলি অভিযানটিতে মূল্যবান বৈজ্ঞানিক বোঝা হিসেবে অন্তর্ভুক্ত হয়েছে:

অবতরণ যান (ল্যান্ডার)
 অবতরণ আলোকচিত্রগ্রাহক যন্ত্র  
 ভূ-সংস্থান আলোকচিত্রগ্রাহক যন্ত্র  
 ভূকম্পমাপক যন্ত্র 
 বিকিরণমাপক যন্ত্র (পৃথিবী পর্যবেক্ষণের জন্য)
 বহুবর্ণালী চিত্রক  
 কোমল রঞ্জনরশ্মি দূরবীক্ষণ যন্ত্র 
 চান্দ্র পরিবেশে পার্থিব বাস্তুতন্ত্র পরীক্ষা 
 চান্দ্র সম্পদ ব্যবহার সংশ্লিষ্ট পরীক্ষাসমূহ (ISRU)

বিচরণ যান (রোভার)
 পরিদৃশ্য আলোকচিত্রগ্রাহক  
 ভূ-ভেদকারী রাডার 
 অবলোহিত বর্ণালী খনিজ বিশ্লেষক 
 যথাস্থানিক চান্দ্র নমুনা বিশ্লেষণ ও সংরক্ষণ যন্ত্র

আরও দেখুন
 চীনা চন্দ্রানুসন্ধান কর্মসূচি
 চন্দ্রঘাঁটি 
 আর্টেমিস কর্মসূচি

তথ্যসূত্র

বহিঃসংযোগ

চীনা চন্দ্রানুসন্ধান কর্মসূচি
চাঁদে অভিযান
চীনা মহাকাশ সন্ধানী
২০২৮-এ চীন
২০২৮-এ মহাকাশ যাত্রা
চন্দনেশ্বর মন্দির

চন্দনেশ্বর মন্দির () ভারতের ওড়িশা রাজ্যের বালেশ্বর জেলায় অবস্থিত একটি শিব মন্দির। এটি পশ্চিমবঙ্গ রাজ্যের দীঘা শহরের কাছে অবস্থিত। ওড়িয়া বর্ষপঞ্জির প্রথম দিনে মন্দির চত্বরে এক বিশাল বার্ষিক মেলা আয়োজিত হয়। এই সময় অনেক ভক্ত এই মন্দিরে আসেন।

তথ্যসূত্র

বহিঃসংযোগ
 

বালেশ্বর জেলা
ওড়িশার হিন্দু মন্দির
বর্জন

বর্জন বা ইংরেজি পরিভাষায় বয়কট (ইংরেজি boycott) বলতে কোনও পণ্যদ্রব্য, ব্যক্তি, সংগঠন বা দেশের বিরুদ্ধে প্রতিবাদের উদ্দেশ্যে সেটির সাথে স্বেচ্ছায় অহিংস উপায়ে সব ধরনের সম্পর্ক ছিন্ন করাকে বোঝানো হয়। সাধারণত নৈতিক, সামাজিক, রাজনৈতিক বা পরিবেশগত কারণে এটি করা হতে পারে। বর্জনের উদ্দেশ্য হল লক্ষ্যবস্তুর অর্থনৈতিক ক্ষতি বৃদ্ধি করা, বা নৈতিক অবমাননার ব্যাপারটি জ্ঞাপন করা যাতে লক্ষ্যবস্তু ব্যক্তি বা প্রতিষ্ঠানটি তাদের অগ্রহণযোগ্য আচরণ পরিবর্তন করে।

কদাচিৎ বর্জন ভোক্তা আন্দোলনকর্মের একটি রূপ হিসেবে ব্যবহৃত হতে পারে, যাকে কখনও কখনও নৈতিক ক্রয় বলা হয়। যখন এই একই চর্চাটি কোনও জাতীয় সরকার অন্য কোনও দেশ বা বিদেশী কোনও প্রতিষ্ঠানের বিরুদ্ধে আইন করে বাস্তবায়ন করে, তখন তাকে অর্থনৈতিক নিষেধাজ্ঞা বলে। তবে কিছু উৎসের মতে প্রায়শই বর্জনের হুমকি তর্জন-গর্জনেই পরিসমাপ্ত হয়, কেননা কিছু গবেষণা অনুযায়ী এগুলির কারণে পণ্যের বিক্রিবাট্টায় তেমন কোনও তাৎপর্যপূর্ণ প্রভাব পড়ে না।

আরও দেখুন 
 বর্জন-বিরোধিতা 
 নির্বাচন বর্জন 
 দলগত বর্জন 
 আন্তর্জাতিক নিষেধাজ্ঞা 
 বর্জনের তালিকা 
 নৈতিক ক্রয় 
 কোনও মঞ্চ নয় 
 কর্মস্থল বর্জন

তথ্যসূত্র

 
নাগরিক অবাধ্যতা
সম্প্রদায় সংগঠিতকরণ
প্রতিবাদের চাতুরি
সামষ্টিক শাস্তি
পরিহার
নৈতিক ভোক্তাবাদ
ভোক্তা আচরণ
আন্তঃব্যক্তিক সংঘাত
ব্যক্তিনামে নামাঙ্কিত অর্থনৈতিক ধারণা
জোয়ান হোর্দান

জোয়ান হোর্দান মোরেনো (; জন্ম: ৬ জুলাই ১৯৯৪; জোয়ান হোর্দান নামে সুপরিচিত) হলেন একজন স্পেনীয়–কাতালান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়া এবং কাতালুনিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।

হোর্দান ২০১৫ সালে কাতালুনিয়ার হয়ে আন্তর্জাতিক পর্যায়ে অভিষেক করেছেন; কাতালুনিয়ার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
জোয়ান হোর্দান মোরেনো ১৯৯৪ সালের ৬ই জুলাই তারিখে স্পেনের রেগেঙ্কোসে জন্মগ্রহণ করেছেন এবং সেখানেই তার শৈশব অতিবাহিত করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 

১৯৯৪-এ জন্ম
জীবিত ব্যক্তি
স্পেনীয় ফুটবলার
কাতালান ফুটবলার
ফুটবল মধ্যমাঠের খেলোয়াড়
সেভিয়া ফুটবল ক্লাবের খেলোয়াড়
লা লিগার খেলোয়াড়
কাতালুনিয়ার আন্তর্জাতিক ফুটবলার
উয়েফা ইউরোপা লিগ বিজয়ী খেলোয়াড়
স্পেনীয় পুরুষ ফুটবলার
পুরুষ ফুটবল মধ্যমাঠের খেলোয়াড়
সেহুন্দা দিভিসিওনের খেলোয়াড়
সেহুন্দা দিভিসিওন বি-এর খেলোয়াড়
রিয়াল ক্লাব দেপোর্তিউ এস্পানিওল বি-এর খেলোয়াড়
রিয়াল ক্লাব দেপোর্তিউ এস্পানিওলের ফুটবলার
রিয়াল বায়াদোলিদের খেলোয়াড়
সোসিয়েদাদ দেপোর্তিভা এইবারের খেলোয়াড়
দেপোর্তিভো আলাভেসের খেলোয়াড়
সর্বলৌহ গ্রন্থ

সর্বলৌহ গ্রন্থ, বা, সার্বালৌহ গ্রন্থ (, , আক্ষরিক অর্থে: 'বিশুদ্ধ লোহার ধর্মগ্রন্থ'), যাকে মঙ্গলাচরণ পুরাণ, বা, শ্রী মঙ্গলাচরণ জি-ও বলা হয়, হলো ৬,৫০০টিরও অধিক কাব্যিক স্তবকের  সমন্বয়ে গঠিত একটি বিশাল ধর্মগ্রন্থ। ঐতিহ্যগতভাবে একে গুরু গোবিন্দ সিং, দশম শিখ গুরু গুরু গোবিন্দ সিংয়ের কাজ বলে ধারণা করা হয়। অন্যদিকে, পণ্ডিতরা মনে করেন এই কাজটি গুরুর মৃত্যুর পর একজন অজানা কবি দ্বারা রচিত। কাজটি বেশিরভাগ নিহাং সম্প্রদায় দ্বারা সম্মানিত।

ইতিহাস

রচয়িতা 

এ্ব গ্রন্থটির রচয়িতা সম্পর্কে বিভিন্ন পণ্ডিতদের মধ্যে ভীষণ বিতর্ক রয়েছে। নিম্নে কয়েকটি যৌক্তিক ভিত্তি দেওয়া হল:

 পন্ডিত তারা সিংয়ের মতে, সর্বলৌহ গ্রন্থটি পাটনার গ্রন্থি ভাই সুখা সিং কর্তৃক রচিত।
 ভাই কান সিং নাভার মতে, সর্বলৌহ গ্রন্থটি গুরু গোবিন্দ সিং দ্বারা রচিত নয় এবং মূল কাহিনীর প্রেক্ষাপটের বাইরে এতে খালসা মহিমা বিবৃত হয়েছে।
 সান্তা সিং নিহাংয়ের মতে, সর্বলৌহ গ্রন্থটি গুরু গোবিন্দ সিং লিখেছিলেন এবং নান্দেদে সমাপ্ত হয়েছিল।
 শিখ পণ্ডিত এবং সাধুদের একটি বৈঠকে সিদ্ধান্ত হয় যে সর্বলৌহ গ্রন্থটি গুরু গোবিন্দ সিংয়ের রচনা এবং গ্রন্থটি নান্দেদে চূড়ান্ত করা হয়েছিল।
 একটি বিবরণে দাবি করা হয় যে ধর্মগ্রন্থটি দশম গুরুর লেখালেখির ফলাফল যা ১৭০৮ সালে তার মৃত্যুর পর তার অনুসারীদের দ্বারা একত্রিত করা হয়।

আরও দেখুন 
 গুরু গ্রন্থ সাহিব;
 দশম গ্রন্থ;
 শিখধর্ম;
 শিখ গুরু;
 ধর্মযুদ্ধ;
 খালসা ফৌজ;
 রাজ কারেগা খালসা।

টীকা

তথ্যসূত্র

বহিঃসংযোগ 

শিখ ধর্মগ্রন্থ
শিখ পরিভাষা
ফুটবল ক্লাব আবদিস-আতা কান্ত

ফুটবল ক্লাব আবদিস-আতা কান্ত () হল কিরগিজস্তান দেশের কান্ত শহরভিত্তিক একটি ফুটবল ক্লাব।

সম্মাননা 
 কিরগিজ প্রিমিয়ার লিগ
 বিজয়ী (২): ২০২২, ২০২৩
 কিরগিজস্তান কাপ
 বিজয়ী (৫): ২০০৭, ২০০৯, ২০১১, ২০১৫, ২০২২
 কিরগিজস্তান সুপার কাপ
 বিজয়ী (১): ২০১৬
 আলা-টু কাপ
 বিজয়ী (১): ২০১০

কোচের তালিকা 
  আলেকজান্ডার কালাশনিকোভ (২০০৬)
  নেমাতজান জাকিরোভ (২০০৭–০৮)
  সেলান আরিকান (২০০৯–১০)
  মুরাদ জুমাকেয়েভ (২০১১)
  ইসলাম আখমেদোভ (২০১১)
  নেমাতজান জাকিরোভ (২০১১–১২)
  ইসলাম আখমেদোভ (২০১২)
  মির্লান এশেনোভ (২০১৩–১৬)

তথ্যসূত্র

বহিঃসংযোগ 
 Career stats by KLISF
 Profile at sport.kg
 Abdysh-Ata page – Sport.kg
 Summer transfers 2012

কিরগিজস্তানের ফুটবল ক্লাব
১৯৯২-এ প্রতিষ্ঠিত ফুটবল ক্লাব
শাহমুখী

শাহমুখী (, , ; ) ডান-থেকে-বামে আবজাদ-ভিত্তিক লিপি যা পাঞ্জাবি ভাষার জাত, প্রধানত পাঞ্জাব, পাকিস্তান।  এটি ১২ শতকে মধ্যযুগীয় পাঞ্জাব সুফি সাহিত্য এর মাধ্যমে উদ্ভূত হয়েছিল। এটি সাধারণত নাস্তালিক হস্তলিপির মাধ্যমে লেখা হয়, যা ফারসি এবং উর্দু-এর জন্যও ব্যবহৃত হয়। শাহমুখী হল পাঞ্জাবির জন্য ব্যবহৃত দুটি আদর্শ লিপির একটি, অন্যটি হল গুরুমুখী প্রধানত পাঞ্জাব, ভারতে ব্যবহৃত হয়।

শাহমুখী লেখা হয় ডান থেকে বামে, আর গুরুমুখী লেখা হয় বাম থেকে ডানে। শাহমুখীতে আরও কিছু অতিরিক্ত অক্ষর সহ ৩৬টি প্রাথমিক অক্ষর রয়েছে।

তথ্যসূত্র

বহিঃসংযোগ
 Shahmukhi to Gurmukhi Transliteration System: A Corpus based Approach 
 The Western Panjabi Alphabet 
 Learn Shahmukhi
 Likhari in Shahmukhi
 Kalam-e-Baba Nanak
 Punjabi and Punjab
 E-Book on Gurmukhi and Shahmukhi
 PDF on Gurmukhi and Shahmukhi 

আরবি বর্ণমালা
ভাষা অনুসারে বানানতত্ত্ব
পাঞ্জাবি ভাষা
দক্ষিণ এশীয় ভাষার জন্য আরবি বর্ণমালা
দেশ অনুযায়ী শিখধর্ম

শিখধর্ম বিশ্বের পঞ্চম বৃহত্তম ধর্ম, যাদের মোট সদস্য সংখ্যা ২৫-৩০ মিলিয়ন, কিন্তু বিশ্বের একমাত্র শিখ-প্রধান প্রশাসনিক বিভাগ হলো উত্তর ভারতের পাঞ্জাব প্রদেশ, যদিও পৃথিবীর সকল জনবসতিময় মহাদেশেই শিখ সম্প্রদায়ের বসবাস রয়েছে।

দেশসমূহ 

নীচের টেবিলের পরিসংখ্যানগুলো প্রতিটি দেশের সংশ্লিষ্ট আদমশুমারির উপর ভিত্তি করে বা নির্দিষ্ট সংস্থার দ্বারা গণনা করার ফলে প্রাপ্ত। এই পরিসংখ্যান কিছু পুনাবর্তন হীন। বিরোধপূর্ণ অনুমানের ক্ষেত্রে, সর্বনিম্ন এবং সর্বোচ্চ উভয় অনুমানই অন্তর্ভুক্ত করা হয়েছে।

আরও দেখুন 
 শিখ বিক্ষিপ্ত উদ্বাসন;
 পাঞ্জাবি।

সাধারণ:
 ধর্মীয় জনসংখ্যার তালিকা।

টীকা

তথ্যসূত্র

বহিঃসংযোগ 

 
শিখ ছিটমহল
তাইচুং ফিউতুরো ফুটবল ক্লাব

তাইচুং ফিউতুরো ফুটবল ক্লাব () তাইওয়ানের তাইচুং শহরভিত্তিক একটি ফুটবল ক্লাব। এটি বর্তমানে তাইওয়ান ফুটবল প্রিমিয়ার লিগ প্রতিযোগিতায় অংশ নেয়। ২০১৬ সালে জাপানি ফুটবলার ইওশিতাকা কোমোরি এটি একটি ফুটবল অ্যাকাডেমি হিসেবে প্রতিষ্ঠা করেন ও পরে ২০১৮-এ ফুটবল ক্লাব হিসেবে স্বীকৃতি পায়।

কোচের তালিকা

মহাদেশীয় রেকর্ড
২০২৩–২৪ এএফসি কাপ:

তথ্যসূত্র

২০১৬-এ প্রতিষ্ঠিত ফুটবল ক্লাব
তাইওয়ানের ফুটবল ক্লাব
আল রিফা স্পোর্টস ক্লাব

আল রিফা স্পোর্টস ক্লাব (পূর্বতন: ওয়েস্ট রিফা স্পোর্টস ক্লাব; এছাড়াও সংক্ষেপে আল রিফা এসসি নামে পরিচিত) বাহরাইনের রিফা শহরভিত্তিক একটি ফুটবল ক্লাব। ১৯৫৩ সালে প্রতিষ্ঠিত এই ক্লাবটি বাহরাইনের সর্বোচ্চ ফুটবল লিগ, বাহরাইনি প্রিমিয়ার লিগ প্রতিযোগিতায় অংশ নেয়।

কোচের তালিকা 
  থিও লেসরোমস (১৯৮২–৮৪)
  উলি মাসলো (১৯৮৫–৮৮), (১৯৯৩–৯৪)
  রোডিওন গ্রাচানিন (জুলাই ১, ২০০৩ – জুন ৩০, ২০০৫)
  দ্রাগান টালাজিচ (জুলাই ১, ২০০৫ – জুন ৩০, ২০০৬)
  এলকো শাটোরিয়ে (২০০৬–০৭)
  স্রেকো জুরিসিচ (জুলাই ১, ২০০৭ – ডিসেম্বর ৩১, ২০০৭)
  উইলকো ফন বুরেন (যুব দলের ডিরেক্টর)
  জুলিও পেইক্সোটো
  স্তেফানো ইমপাগলিয়াজো (২০১১–১৩)
  ফ্লোরিন মট্রচ (জুন ১, ২০১৩ – ২০১৪)
  আলী আশুর (২০১৮–)

সম্মাননা 
ক্লাবের প্রথম আন্তর্জাতিক কৃতিত্ব ছিল ১৯৮২ সালে যখন রিফা জিসিসি ক্লাব কাপে দ্বিতীয় স্থান অধিকার করে। এটি ছিল ক্লাব এবং বাহরাইনের ফুটবলের জন্য একটি গুরুত্বপূর্ণ অর্জন কারণ এটি অঞ্চলটিকে বাহরাইনে উপলব্ধ প্রতিভাকে লক্ষ্য করতে সাহায্য করেছিল।

ঘরোয়া 
 বাহরাইনি প্রিমিয়ার লিগ: ১৪
 
 বাহরাইনি কিংস কাপ: ৭
 
 বাহরাইনি এফএ কাপ: ৪
 
 বাহরাইনি ক্রাউন প্রিন্স কাপ: ৪
 
 বাহরাইনি সুপার কাপ: ২
 ২০১৯, ২০২১

আন্তর্জাতিক 
  সিজর্স কাপ: ১
 ১৯৯৭

মহাদেশীয় রেকর্ড 
এএফসি চ্যাম্পিয়নস লিগ/এএফসি ক্লাব চ্যাম্পিয়নশিপ
 ১৯৮৯, ১৯৯২: বাছাইপর্ব
 ১৯৯৫: ২য় পর্ব
 ১৯৯৭: ১ম পর্ব (প্রত্যাহার)
 ১৯৯৯: ১ম পর্ব
 ২০০৪: গ্রুপ পর্ব

এএফসি কাপ
 ২০১০: সেমি-ফাইনাল
 ২০১৩, ২০১৪: ১৬ দলের পর্ব
 ২০১৫: গ্রুপ পর্ব
 ২০২০: উত্তীর্ণ কিন্তু আসর বাতিল
 ২০২২: আঞ্চলিক ফাইনাল
 ২০২৩/২৪:আঞ্চলিক সেমি-ফাইনাল

তথ্যসূত্র 

আল রিফা স্পোর্টস ক্লাব 
১৯৫৩-এ প্রতিষ্ঠিত ফুটবল ক্লাব
১৯৫৩-এ বাহরাইনে প্রতিষ্ঠিত
বাহরাইনের ফুটবল ক্লাব
ইভা এলফি

ইভা এলফি (জন্ম: ইউলিয়া সের্গেইয়েভনা রোমানোভা; ২৭ মে, ১৯৯৭) একজন রুশ পর্নোগ্রাফিক অভিনেত্রী, নগ্ন মডেল এবং ইউটিউবার। তিনি ২০২১ সালে সেরা বিদেশী তারকা হিসাবে এভিএন পুরস্কার বিজয়ী।

কর্মজীবন 
মাধ্যমিক শিক্ষা শেষ করার পর, এলফি ২০১৮ সালে মস্কোতে চলে আসেন, যেখানে তিনি একজন পরিচালক ও পরিচারিকা হিসেবে কাজ করেন। পূর্বে, তিনি তার জন্মস্থান ওমস্কে একটি টিভি চ্যানেলের সংবাদদাতা হিসাবেও কাজ করেন।

এলফি ২০১৮ সালে তার প্রথম নগ্ন মডেলিং শুরু করেন। পরবর্তীকালে তিনি হস্তমৈথুন দৃশ্য ধারণের জন্য একটি প্রস্তাব গ্রহণ করেন। কয়েক মাস পরে তিনি ঐতিহ্যবাহী এবং লেসবিয়ান যৌন দৃশ্য রেকর্ড করতে রাজি হন, যার জন্য তিনি চেক প্রজাতন্ত্র ভ্রমণ করেন। মস্কোতে ফিরে আসার পর, তিনি অপেশাদার পর্ন ধারণ করার সিদ্ধান্ত নেন। ২০১৯ সালের ফেব্রুয়ারিতে, এলফি পর্নহাবে তার চ্যানেল তৈরি করেন। তার প্রথম ভিডিওটি খুব জনপ্রিয় হয়ে ওঠে এবং ২০২০ সালের ফেব্রুয়ারিতে এটি ৫৩ মিলিয়নেরও বেশি ভিউ হয়। ২০২০ সালের নভেম্বরের শুরুতে, এলফি পর্নহাব র‍্যাঙ্কিংয়ে চতুর্থ স্থানে ছিলেন, যা তাকে সাইটের সবচেয়ে জনপ্রিয় অভিনেত্রীদের একজন করে তুলে।

২০২০ সালের অক্টোবরে, এলফি "বছরের সেরা নারী ক্লিপ শিল্পী" বিভাগে এক্সবিজ ইউরোপা পুরস্কার জিতেন। ২০২১ সালের জানুয়ারিতে, তিনি "সেরা বিদেশী তারকা" হিসাবে এভিএন পুরস্কার জিতেন।

পর্ণোগ্রাফির বাইরে 
২০২০ সালে, এলফি নুতাকুর বুটি কল গেমসে খেলার যোগ্য চরিত্র হিসাবে উপস্থিত হন। ২০২১ সালে, তিনি ইতালীয় ক্লাব ভেনেজিয়ার ফুটবল কিট উপস্থাপন করেন, যা ১৯ বছরের মধ্যে প্রথমবারের মতো সেরিয়ে আতে জায়গা করে নেয়।

তথ্যসূত্র

বহিঃসংযোগ 
 
 
 

জীবিত ব্যক্তি
রুশ পর্নোগ্রাফিক চলচ্চিত্র অভিনেত্রী
জন্মের বছর অনুপস্থিত (জীবিত ব্যক্তি)
১৯৯৭-এ জন্ম
রুশ টেলিভিশন উপস্থাপিকা
রুশ নারী প্রাপ্তবয়স্ক মডেল
এভিএন পুরস্কার বিজয়ী
অন্ধ্রপ্রদেশের প্রতীক

অন্ধ্রপ্রদেশের প্রতীক হল ভারতের অন্ধ্রপ্রদেশের সরকারী রাজ্য প্রতীক।

ইতিহাস 
১৯৫৬ সালে অবিভক্ত অন্ধ্রপ্রদেশ গঠনের পর অন্ধ্রপ্রদেশ সরকার ২,৫০০ বুদ্ধ জয়ন্তী উপলক্ষে একটি অশোক চক্র এবং চারটি সিংহের মাথা সহ অমরাবতী স্তূপের একটি পূর্ণাঘটমকে তার সরকারি প্রতীক হিসাবে গ্রহণ করে। একটি অলঙ্কৃত বৃত্তাকার ফ্রেমের মধ্যে স্থাপন করা একটি ধনদানি দিয়ে চার্জ করা একটি সূর্যের আলো। ভারতীয় প্রজাতন্ত্রের ক্রেস্টের উপর ভিত্তি করে। "অন্ধ্রপ্রদেশ সরকার", তেলুগু এবং সংস্কৃতে পুনরাবৃত্ত রাজ্যের নাম। দেবনাগরীতে ভারতের মূলমন্ত্র "সত্যমেব জয়তে"।

বর্তমান নকশা 
অন্ধ্রপ্রদেশ সরকার ২০১৪ সালে রাজ্য বিভক্ত হওয়ার চার বছর পর ১৪ নভেম্বর ২০১৮-এ আনুষ্ঠানিক ব্যবহারের জন্য তার নতুন প্রতীক চূড়ান্ত করেছে। এন. চন্দ্রবাবু নাইডুর নেতৃত্বাধীন সরকার অমরাবতী স্কুল অফ আর্ট দ্বারা অনুপ্রাণিত একটি নতুন রাষ্ট্রীয় প্রতীক গ্রহণের বিষয়ে একটি বিজ্ঞপ্তি জারি করে, 'ধম্ম চাক্কা', 'আইনের চাকা' নিয়ে গঠিত। 'ধম্ম চাক্কা' 'ত্রিরত্ন'-এর একটি আংটি দিয়ে অলঙ্কৃত করা হয়েছে যা পর্যায়ক্রমে পিনাট পাতা এবং মূল্যবান পাথরের সাথে। সংখ্যার আরোহী ক্রমে আলংকারিক পুঁতির তিনটি বৃত্ত - ভিতরে ৪৮, মাঝখানে ১১৮ এবং বাইরের বৃত্তে ১৪৮, ধম্ম চাকের কেন্দ্রস্থলে 'পুনা ঘটক' যা 'প্রচুর ফুলদানি' নামে পরিচিত। ', মেডেলিয়ন এবং ট্যাসেল সহ মূল শরীরে চারটি ব্যান্ডযুক্ত মালা দিয়ে সজ্জিত করা হয়েছে। পাতলা গলার চারপাশে একটি বিনুনি এবং একটি জ্বলন্ত মুখ  তেলুগু, ইংরেজি এবং সংস্কৃত ভাষায় লেখা রয়েছে। অফিসিয়াল রিলিজে আরও বলা হয়েছে যে প্রতীকটি কখনই ২৪ এর কম আকারে ছোট করা উচিত নয় উচ্চতায় মিমি। সোরিসেট্টি আনজিনিউলু, নেলোরের একজন অঙ্কন মাস্টার হলেন প্রতীকটির স্রষ্টা, যেটি জমা দেওয়া ৩০০টি প্রতীকের মধ্যে থেকে নির্বাচিত হয়েছিল।

সরকারি ব্যানার 
অন্ধ্রপ্রদেশ সরকারকে একটি ব্যানার দ্বারা প্রতিনিধিত্ব করা যেতে পারে যা একটি সাদা মাঠে রাজ্যের প্রতীক প্রদর্শন করে।

আরো দেখুন 

 ভারতের জাতীয় প্রতীক
 ভারতীয় রাজ্য প্রতীকের তালিকা

তথ্যসূত্র 

ভারতের রাজ্য প্রতীক
অন্ধ্রপ্রদেশ সরকার
আল নাহদাহ ক্লাব (ওমান)

আল নাহদাহ ক্লাব (; আঞ্চলিক ভাবে Al-Aneed, বা "The Tenacious") হল ওমান দেশের আল-বুরাইমি রাজ্যের একটি ফুটবল ক্লাব। ক্লাবটি বর্তমানে ওমান ফুটবল অ্যাসোসিয়েশনের শীর্ষ বিভাগ ওমান পেশাদার লিগে খেলছে। তাদের ঘরের মাঠ আল-বুরাইমি স্পোর্টস কমপ্লেক্স। স্টেডিয়ামটি সরকারি মালিকানাধীন, তবে তারা তাদের নিজস্ব স্টেডিয়াম এবং ক্রীড়া সরঞ্জামের পাশাপাশি তাদের নিজস্ব প্রশিক্ষণ সুবিধারও মালিক।

যদিও মূলত তাদের ফুটবলের জন্য পরিচিত, আল নাহদাহ ক্লাব ওমানের অন্যান্য অনেক ক্লাবের মতো, তাদের তালিকায় শুধু ফুটবলই নয়, হকি, ভলিবল, হ্যান্ডবল, বাস্কেটবল, ব্যাডমিন্টন এবং স্কোয়াশ দলও রয়েছে। ওমানি যুব লিগে তাদের একটি যুব ফুটবল দলও রয়েছে।

ইতিহাস 
ক্লাবটি ২০০৩ সালে প্রতিষ্ঠিত হয়েছিল। ২০০৮ এএফসি কাপের জন্য যোগ্যতা অর্জন এবং সেমিফাইনালে পৌঁছানো সহ কৃতিত্ব। ক্লাবের নামটি আক্ষরিক অর্থে আরবি ভাষায় "দ্য রেনেসাঁ" থেকে অনুবাদ করা হয়েছে।

২০১০ সালে, আল নাহদাহ পোল্যান্ডের প্রাক্তন আন্তর্জাতিক ম্যানেজার, জানুস ওয়াজসিককে তাদের ম্যানেজার হিসেবে নিযুক্ত করেন।

ঘরোয়া রেকর্ড 
 ওমান পেশাদার লিগ (৪):
 বিজয়ী ২০০৬–০৭, ২০০৮–০৯, ২০১৩–১৪, ২০২২–২৩
 রানার্স-আপ ২০০৫–০৬, ২০২১–২২

 সুলতান কাবুস কাপ (১):
 বিজয়ী ২০২২–২৩
 রানার্স-আপ ২০০৮, ২০১২, ২০১৩

 ওমান পেশাদার লিগ কাপ (১):
 বিজয়ী ২০১৬–১৭
 রানার্স-আপ ২০১৭–১৮

 ওমান সুপার কাপ (২):
 বিজয়ী ২০০৯, ২০১৪

আন্তর্জাতিক রেকর্ড

এএফসি প্রতিযোগিতা 
 এএফসি চ্যাম্পিয়ন্স লিগ
 ২০১৫ : প্রাথমিক পর্ব ২

 এএফসি কাপ
 ২০০৮ : সেমি-ফাইনাল
 ২০১০, ২০১৫ : গ্রুপ পর্ব
 ২০২৩–২৪ :

ইউএএফএ প্রতিযোগিতা 
 আরব চ্যাম্পিয়ন্স লিগ
 ২০০৬–০৭ : ৩২ দলের পর্ব
 জিসিসি চ্যাম্পিয়ন্স লিগ
 ২০০৮, ২০১২ : গ্রুপ পর্ব
 ২০১৪ : সেমি-ফাইনাল

কর্মকর্তা

টেকনিক্যাল স্টাফ

ম্যানেজমেন্ট

সভাপতির তালিকা

তথ্যসূত্র

বহিঃসংযোগ 
 Al-Nahda Club – SOCCERWAY
 Al-Nahda Club – GOALZZ.com

২০০৩-এ প্রতিষ্ঠিত ফুটবল ক্লাব
ওমান পেশাদার লিগ
ওমানের ফুটবল ক্লাব